

PROJEKTS uz 31.07.2024.

 vēlamais izskatīšanas datums:

AK – 14.08.2024.

 domē – 29.08.2024.

sagatavotājs un ziņotājs: A. Grīnvalds

 LĒMUMS

Ādažos, Ādažu novadā

2024. gada 29. augustā **Nr.**«DOKREGNUMURS»

**Par tirdzniecības vietu noteikšanu Ādažu novadā**

Ādažu novada pašvaldības dome izskatīja SIA “ABSALON” (reģ. Nr. 44103058207, juridiskā adrese: Rīgas iela 85, Valmiera, Valmieras nov., LV-4201) pilnvarotās personas Aigara Bedrīša (turpmāk – Iesniedzējs) 2024. gada 17. jūlija iesniegumu (pašvaldības reģ. Nr. ĀNP/1-11-1/24/3706) par jaunas ielu tirdzniecības vietas reģistrēšanu, Ausekļa iela 2, Baltezers, Ādažu pag., Ādažu nov. (turpmāk – Nekustamais īpašums), autostāvvietā ar Nr.15.

Izvērtējot pašvaldības rīcībā esošo un ar lietu saistīto informāciju, konstatēts:

1. Pašvaldības 2022. gada 10. jūnija saistošo noteikumu Nr. 50/2022 “Ielu tirdzniecības organizēšanas un saskaņošanas kārtība” (turpmāk – Noteikumi) 15. punkts paredz, ka jaunas ielu tirdzniecības vietas reģistrēšanas saskaņošanai persona iesniedz iesniegumu un dokumentus, kā arī zemes īpašnieka piekrišanu tirdzniecības vietas reģistrēšanai, ja persona pati nav zemes īpašnieks.
2. Atbilstoši Noteikumu 16. punktam lēmumu par jaunas ielu tirdzniecības vietas reģistrēšanu pieņem dome, pamatojoties uz pašvaldības būvvaldes saskaņojumu par tirdzniecības vietas vizuālo risinājumu, izmēru (garums, platums), novietojumu, aizņemamās teritorijas platību, kā arī atļauju plānot tirdzniecības vietu ielu sarkanajās līnijās, kā arī pašvaldības Centrālās pārvaldes Teritorijas plānošanas nodaļas (turpmāk – TPN) atzinumu par atbilstību pašvaldības teritorijas plānojumam un attīstībai. Reģistrētā ielu tirdzniecības vieta tiek sarakstā, ko publicē pašvaldības tīmekļvietnē [www.adazunovads.lv](http://www.adazunovads.lv).
3. Būvvalde un TPN sniedza pozitīvu atzinumu:
	* 1. Būvvalde izvērtēja un saskaņoja tirdzniecības vietas vizuālo risinājumu, izmērus, novietojumu, kā arī izvēlēto vietu un aizņemamo platību;
		2. TPN norādīja, ka izvēlētā tirdzniecības vieta plānota jaukta centra apbūvē (JC1), kur viens no teritorijas papildu izmantošanas veidiem ir tirdzniecības un pakalpojumu objektu apbūve (12002), kā arī tirdzniecības vietas novietojums atbilst pašvaldības teritorijas plānojumam.
4. Nekustamā īpašuma (kad. Nr. 808044 900 2501) īpašnieks *Vārds Uzvārds* rakstiski apliecināja un piekrita (piekrišana sniegta 22.07.2024.), ka nekustamais īpašums – autostāvvietu Nr. 15, tiek reģistrēta kā ielu tirdzniecības vieta.
5. Atbilstoši Rīgas rajona tiesas Ādažu pagasta zemesgrāmata nodalījuma Nr. 982 15 ierakstiem, *Vārds Uzvārds* noteiktas atsevišķas (dalītas) lietošanas tiesības uz pagalma autostāvvietu Nr.15.
6. Ādažu novadā ielu tirdzniecības vietas noteiktas ar domes 2022. gada 10. jūnija lēmumu Nr. 268 “Par tirdzniecības vietu noteikšanu Ādažu novadā”.

Pamatojoties uz Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību tirdzniecības organizēšanas kārtību” 11. punktu, Noteikumu 15. un 16. punktu, domes 2022. gada 10. jūnija lēmumu Nr. 268 “Par tirdzniecības vietu noteikšanu Ādažu novadā” 1. un 2. punktu, kā arī Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2022. gada 10. jūnija lēmumā Nr. 268 “Par tirdzniecības vietu noteikšanu Ādažu novadā”, papildinot ar jaunu 1.19. apakšpunktu šādā redakcijā:

**“1.19. Ausekļa iela 2, Baltezers, autostāvvieta Nr.15.”**

1. Centrālās pārvaldes Sabiedrisko attiecību nodaļai publicēt tirdzniecības vietu saraksta izmaiņas pašvaldības tīmekļvietnē [www.adazunovads.lv](http://www.adazunovads.lv).

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - liepupe2@gmail.com

@ - SAN, JIN, GRN